NORAKSTS

|  |  |
| --- | --- |
| 20.06.2024. | Nr.7/20 |

**NEKUSTAMĀ ĪPAŠUMA AR kadastra NR. 0900 502 0018**

**SARMAS IELĀ 2A, JELGAVĀ, PIRKŠANA SABIEDRĪBAS VAJADZĪBĀM**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldības dome 2023. gada 23. novembrī ar lēmumu Nr.12/6 “Ierosinājums nekustamā īpašuma Sarmas ielā 2A, Jelgavā, atsavināšanai sabiedrības vajadzībām, komisijas nolikuma un sastāva apstiprināšana” nolēma ierosināt nekustamā īpašuma Sarmas ielā 2A, Jelgavā atsavināšanu par labu Jelgavas valstspilsētas pašvaldībai sabiedrības vajadzībām - izglītības objekta attīstībai.

Nekustamais īpašums ar kadastra Nr.0900 502 0018 Sarmas ielā 2A, Jelgavā, sastāv no būvēm ar kadastra apzīmējumu 0900 002 0739 006 un 0900 002 0739 0009, un reģistrēts Zemgales rajona tiesas Jelgavas pilsētas zemesgrāmatas nodalījuma Nr. 100000594662 uz akciju sabiedrības “JELGAVAS SILTUMTĪKLU UZŅĒMUMS” vārda.

Būves izvietojas uz zemes vienības ar kadastra apzīmējumu 0900 002 0691, kas ietilpst nekustamā īpašuma Sarmas ielā 2, Jelgavā, sastāvā, un reģistrēta Zemgales rajona tiesas Jelgavas pilsētas zemesgrāmatas nodalījumā Nr.499 uz Jelgavas valstspilsētas pašvaldības vārda.

Būves ar kadastra apzīmējumiem 0900 002 0739 006 un 0900 002 0739 0009 Pašvaldībai nepieciešamas, lai pildītu Pašvaldību likuma 4.panta pirmās daļas 4.punktā noteikto pašvaldības autonomo funkciju – gādāt par iedzīvotāju izglītību, realizējot investīciju projektu “Jelgavas Spīdolas Valsts ģimnāzijas bibliotēkas jaunbūve, sporta stadiona pārbūve un teritorijas labiekārtošana”.

Saskaņā ar Nekustamā īpašuma valsts kadastra informācijas sistēmas datiem, nekustamā īpašuma ar kadastra Nr.0900 502 0018 Sarmas ielā 2A, Jelgavā, kadastrālā vērtība ir 9150,00 *euro* (deviņi tūkstoši viens simts piecdesmit *euro* 00 *centi*). Saskaņā ar nekustamā īpašuma vērtētāja Ģirta Kļaviņa (sertifikāts Nr.88) 2024. gada 12. janvāra vērtējumu nekustamā īpašuma Sarmas ielā 2A, Jelgavā, tirgus vērtība ir 18 500 *euro* (astoņpadsmit tūkstoši pieci simti *euro* 00 *centi*).

2024. gada 15. martā Jelgavas valstspilsētas pašvaldības Sabiedrības vajadzībām atsavināmā nekustamā īpašuma Sarma ielā 2A, Jelgavā atlīdzības noteikšanas komisijas sēdē, kurā piedalījās A/S “JELGAVAS SILTUMTĪKLU UZŅĒMUMS” pārstāvji, tika panākta vienošanās par nekustamā īpašuma Sarmas ielā 2A, Jelgavā, atsavināšanu par 20 000 *euro* (divdesmit tūkstoši *euro* 00 *centi*) ar nosacījumu, ja A/S “JELGAVAS SILTUMTĪKLU UZŅĒMUMS” akcionāri piekrīt nekustamā īpašuma Sarmas ielā 2A, Jelgavā, atsavināšanai par norādīto atsavināšanas atlīdzību.

A/S “JELGAVAS SILTUMTĪKLU UZŅĒMUMS” akcionāri 2024. gada 23. aprīļa ārkārtas akcionāru sapulcē (protokols Nr.2024/2-A) pieņēma lēmumu piekrist ēkas Sarmas ielā 2A, Jelgavā, atsavināšanas sabiedrības vajadzībām atlīdzībai 20 000 *euro* (divdesmit tūkstoši *euro* 00 *centi*) apmērā.

Pamatojoties uz minēto, Pašvaldību likuma 4.panta pirmās daļas 4.punktu, 10.panta pirmās daļas 16.punktu, 73.panta ceturto daļu, Sabiedrības vajadzībām nepieciešamā nekustamā īpašuma atsavināšanas likuma 9.pantu un 11.panta trešo daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt sabiedrības vajadzībām nekustamo īpašumu ar kadastra Nr.0900 502 0018 Sarmas ielā 2A, Jelgavā, par 20 000,00 *euro* (divdesmit tūkstoši *euro* 00 centi).
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāja vietnieku Ediju Mercu noslēgt līgumu par lēmuma 1. punktā norādītā nekustamā īpašuma pirkšanu un veikt darbības, kas saistītas ar tās ierakstīšanu zemesgrāmatā uz Jelgavas valstspilsētas pašvaldības vārda.
3. No pamatbudžeta izdevumu programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901) esošajiem līdzekļiem, saskaņā ar līguma nosacījumiem, pārskaitīt 20 000,00 *euro* (divdesmit tūkstoši *euro* 00 centi) akciju sabiedrībai “JELGAVAS SILTUMTĪKLU UZŅĒMUMS”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā